text: نئی دہلی، 5 ستمبر 2017، حکومت نے کمپنیز ایکٹ کی دفعہ 248 کے تحت آنے والی کمپنیوں کے خلاف فیصلہ کن کارروائی میں اضافہ کردیا ہے۔ اس قانون کی دفعہ 248 (5) کے تحت رجسٹرار آف کمپنیز سے 209032 کمپنیوں کا نام ختم کردیا گیا ہے۔ ان کمپنیوں کے موجودہ ڈائریکٹر اور دستخط کرنے کے مجاز اتھارائزڈ افراد اب سابق ڈائریکٹر یا سابق اتھارائزڈ دستخط کرنے والے شمار ہوں گے۔ یہ افراد اس طرح کی کمپنیوں کے بینک اکاؤنٹ اس وقت تک نہیں چلا سکیں گے جب تک کہ نیشنل کمپنی لاء ٹرائبونل کے حکم کے ذریعہ کمپنیوں سے متعلق قانون کی دفعہ 252 کے تحت ان کمپنیوں کو قانونی طور پر بحال نہ کردیا جائے۔ جب یہ کمپنیاں بحال ہوجائیں گی تو ان کا درجہ ختم شدہ کمپنیوں سے بدل کر بحال شدہ کمپنیاں کردیا جائے گا۔